Diari Oficial de la Generalitat Valenciana


Sumari del DOGV 6666, del 07-12-2011 (2011/12976)

Notificació del laude emés per la Junta Arbitral de Transports de València. Expedient número V-527/2010.
--------------------------------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12726


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-527/2010. [2011/12973]  
Ramón Escrig Moreno, president de la Junta Arbitral de Transports de València, manifesta que, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Transportes Hermanos Córdoba Núñez, SL, que s'ha dictat laude en l'expedient de referència i, ja que no ha sigut possible la notificació per desconegut, ignorat parador o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal: president: Ramón Escrig Moreno. Vocals: Aurora Costa Vicente, que excusa la seua assistència. arlos Virosque Verdú, que excusa la seua assistència. Secretària-vocal: Amparo Peris Catalá. Parts: Reclamant: Carrión Ibatrans, SL, representada pel Fernando Aranda Gil. Reclamat: Transportes Hermanos Córdoba Núñez, SL, que no compareix a l'acte de la vista, i va ser citat a través del Diari Oficial de la Comunitat Valenciana.  
A València, 8 de novembre de 2011, a les 13.20 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre els expedients V-527/2010, i es procedix a la realització de la vista oral respecte de la reclamació següent: impagament de ports. Incompareixença del demandat. Citació a través del Diari Oficial de la Comunitat Valenciana.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.   
Es dóna compte que davant de la impossibilitat de citació i notificació a la vista, després dels reiterats intents realitzats a través del servici de Correus, s'ha procedit a la publicació en el Diari Oficial de la Comunitat Valenciana (per ser Riba-roja (València) últim domicili conegut) número 6618, de 28.09.2011.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la seua demanda i manifesta que, com a conseqüència de les relacions comercials existents entre les parts, la reclamant va realitzar, per compte de la reclamada, diversos transports tal com es detallen en les respectives factures núm. 867/2009 de 30.09.2009 per un import de 556,80 euros, factura núm. 915/2009 de 16.10.2009 per un import de 440,80 euros, factura núm. 1032/2009 de 16.11.2009 per un import de 232,00 euros i factura número 974/2009 de 30.10.2009 per un import de 533,60 euros. Les esmentades factures van ser tornades impagades als seus respectius venciments.  
Realitzades diverses gestions de cobrament sense aconseguir-ho és per això que s'interposa la present demanda, i se sol·licita que una vegada que siga reconegut el seu dret es condemne la reclamada al pagament de la quantitat total de 1.763,20 euros.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que existix el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts que intervenen en el contracte haguera manifestat expressament a l'altra la seua voluntat en contra abans del moment en què s'inicie o s'hauria d'haver iniciat la realització del servici o l'activitat contractat". No consta en l'expedient que s'haja fet cap manifestació en el sentit preceptuat.   
  
3. Atesa l'absència dels vocals representants de la Federació de Transportistes i de la Cambra de Comerç (carregadors), el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa: "la inassistència de qualsevol dels membres de la Junta, a excepció del president, no impedirà que es dicte el laude".  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta van ser realitzats, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Carrion Ibatrans, SL, representada per Fernando Aranda Gil contra Transportes Hermanos Córdoba Núñez, SL, ja que dels fets relatats, dels documents probatoris i de les declaracions efectuades s'establix, que una vegada realitzats els transports reclamats dins de les condicions contractuals convingudes ha de ser abonat el seu import.   
Per tot això Transportes Hermanos Córdoba Núñez, SL, haurà d'abonar a Carrión Ibatrans, SL, la quantitat de mil set-cents seixanta-tres euros amb vint (1.763,20 €).  
Contra este laude es pot exercitar l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que establixen els articles 40 a 43, els dos inclusivament, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude es podrà sol·licitar a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, se'n podrà instar l'execució forçosa, davant del Jutjat de 1a Instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g de l'apartat 2 de l'article 86 tercer de la Llei Orgànica del Poder Judicial».  
Els esmentats terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
València, 22 de novembre de 2011.- El president de la Junta Arbitral de Transports de València: Ramón Escrig Moreno.